Diari Oficial de la Generalitat Valenciana


Sumari del DOGV 1033, del 29-03-1989 (1989/813491)

ORDRE de 23 de febrer de 1989, de la Conselleria d'Agricultura i Pesca, per la qual es fa pública la convocatòria de dues beques per a postgraduats.
----------------------------------------------------------------------------------------------------------------------------------------------------

### Dades del document

Número de DOGV
:   1033

Data del DOGV
:   29-03-1989

Secció del DOGV
:   AUTORITATS I PERSONAL

Número del document
:   1989/813491


Data del document
:   23-02-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 23 de febrer de 1989 de 1989, de la Conselleria d'Agricultura i Pesca, per la qual es fa pública la convocatòria de dues beques per a postgraduats.  
Atés que la Conselleria d?agricultura i Pesca té la necessitat de disposar de tècnics especialistes en diferents matèries, es continua la tasca de formació de professionals en temes d'economia agrària. Per tal d'aconseguir aquesta finalitat i fent ús de les facultats que tinc atribuïdes,  
ORDENE:  
Article primer  
Per aquesta Ordre es fa pública la convocatòria de dues beques per a la formació professional de postgraduats en l'àrea d'economia- sociologia agrària.  
Podran optar a l'obtenció de les beques els llicenciats en Econòmiques, Empresarials, Sociologia o Enginyers Agrònoms.  
Article segon  
El període d'aprofitament de la beca serà d'un any a partir del moment de la concessió, i es podrà prorrogar pel temps que es considere convenient prèvia informació favorable del Cap del Servei d'Estudis Agraris i Comunitaris, en cas que els treballs encomanats no haguessen finalitzat.  
Article tercer  
La beca tindrà una dotació de 70.000 pessetes mensuals revisables en cas de prórroga d'acord amb les possibilitats pressupostàries del programa corresponent de la Conselleria d'Agricultura i Pesca. A més de la dotació inclourà una assegurança d?assistència mèdica per a la persona becària.  
Article quart  
La persona becària realitzarà aquelles funcions que li encomane el Servei d'Estudis Agraris i Comunitaris de la Secretaria General, per tal d'assolir els objetius de pràctica professional i de formació en l?àrea d'economia agrària. El temps de dedicació serà de 35 hores setmanals.  
Article cinqué  
Les sol·licituds s?adreçaran a l'Il·lm. Secretari General de la Conselleria d?agricultura i Pesca, i s'hi farà constar el domicili i el número de telèfon de la persona interessada. S'hauran de presentar al Registre General d'aquesta Conselleria, c/ Amadeu de Savoia, 2, 46274 - València, en el termini de quinze dies hàbils comptador des de l?endemà de la publicació d'aquesta Ordre al Diari Oficial de la Generalitat Valenciana.  
A la sol·licitud s'adjuntarà el currículum vitae, on s'inclourà l?expedient acadèmic i els mèrits professionals de qualsevol tipus. S'hi valorarà el coneixement d'idiomes.  
Només es tindran en compte els mèrits que s'acrediten documentalment.  
Per tal de realitzar la selecció dels candidats se'ls convocarà a una entrevista personal i a una prova escrita.  
Article sisé  
La beca es concedirà per resolució de la Secretaria General de la Conselleria d?agricultura i Pesca.  
La presentació de sol·licituds implica l'acceptació del contingut d'aquesta convocatòria.  
Article seté  
Les incidències que sorgesquen durant el període de possessió de la beca, les resoldrà aquesta Conselleria i podria revocar-la si el becari n'incomplia les obligacions.  
DISPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 23 de febrer de 1989.  
El Conseller d?agricultura i Pesca,   
LUIS FONT DE MORA MONTESINOS